司马相如者,蜀郡成都人也,字长卿(史记) 阅读答案附翻译 司马相如者,蜀郡成都人也,字长卿。少时好读书,学击剑,故 其亲名之曰犬子。 相如既学, 慕蔺相如之为人, 更名相如。 以赀为郎, 事孝帝, 为武骑常侍, 非其好也。 会景帝不好辞赋, 是时梁孝王来朝, 从游说之士齐人邹阳、淮阴枚乘、吴庄忌夫子之徒,相如见而说之, 因病免,客游梁。梁孝王令与诸生同舍,相如得与诸生游士居数岁, 乃着子虚之赋。 会梁孝王卒, 相如归, 而家贫, 无以自业。 素与临邛令王吉相善, 吉曰: 长卿久宦游不遂,而来过我。 于是相如往,舍都亭。临邛令 阳为恭敬,日往朝相如。相如初尚见之,后称病,使从者谢吉,吉愈 益谨肃。临邛中多富人,而卓王孙家僮八百人,程郑亦数百人,二人 乃相谓曰: 令有贵客,为具召之。 并召令。令既至,卓氏客以百数。 至日中,谒司马长卿,长卿谢病不能往,临邛令不敢尝食,自往迎相 如。相如不得已,强往,一坐尽倾。 居久之, 蜀人杨得意为狗监①, 侍武帝。 上读子虚赋而善之, 曰: 朕独不得与此人同时哉! 得意曰: 臣邑人司马相如自言为此赋。 上 惊,乃召问相如。相如曰: 有是。然此乃诸侯之事,未足观也。请 为天子游猎赋,赋成奏之。 上许,令给笔札。相如以 子虚 ,虚言 也,为楚称; 乌有先生 者,乌有此事也,为齐难; 无是公 者,无 1 是人也。 以此明天子之义。 故空藉此三人为辞, 以推天子诸侯之苑囿。 其卒章归之于节俭,因以谏。奏之天子,天子大说。 相如为郎数岁,会唐蒙使略通夜郎西僰②中,发巴蜀吏卒千人, 郡又多为发转漕万馀人,用兴法诛其渠帅,巴蜀民大惊恐。上闻之, 乃使相如责唐蒙,因喻告巴蜀民以非上意。 其后,人有上书言相如使时受金,失官。居岁馀,复召为郎。 相如口吃而善著书。 常有消渴疾。 与卓氏婚, 饶于财。 其进仕宦, 未尝肯与公卿国家之事,称病间居,不慕官爵。相如既病免,家居茂 陵。天子曰: 司马相如病甚,可往从悉取其书;若不然,后失之矣。 使所忠往,而相如已死,家无书。问其妻,对曰: 长卿固未尝有书 也。时时著书,人又取去,即空居。长卿未死时,为一卷书,曰有使 者来求书,奏之。无他书。 其遗札书言封禅事,奏所忠。忠奏其书, 天子异之。